pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บขส. พร้อมรองรับการเดินทางของประชาชนในช่วงการประชุมผู้นำเขตเศรษฐกิจเอเปค
วันจันทร์ที่ 14 พฤศจิกายน 2565
บขส. พร้อมรองรับการเดินทางของประชาชนในช่วงการประชุมผู้นําเขตเศรษฐกิจเอเปค
พร้อมคุมเข้มมาตรการความปลอดภัยในการเดินทางตามนโยบายของรัฐมนตรีว่าการกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่รัฐบาลกําหนดให้วันที่ 16 - 18 พฤศจิกายน 2565 เป็นวันหยุดราชการกรณีพิเศษ เฉพาะในเขตกรุงเทพมหานคร จังหวัดนนทบุรี และสมุทรปราการ เพื่อเตรียมความพร้อมในการเป็นเจ้าภาพจัดการประชุมผู้นําเขตเศรษฐกิจเอเปค ครั้งที่ 29 ระหว่างวันที่ 16 - 20 พฤศจิกายน 2565 ส่งผลให้มีวันหยุดติดต่อกัน 5 วัน บขส. จึงได้เตรียมความพร้อมรองรับการเดินทางของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้หน่วยงานที่เกี่ยวข้องอํานวยความสะดวกและความปลอดภัยให้เพียงพอ เพื่อไม่ให้มีผู้โดยสารตกค้าง โดยในเที่ยวไป (ช่วงวันที่ 15 - 17 พฤศจิกายน 2565) คาดการณ์ว่าจะมีผู้ใช้บริการเฉลี่ยวันละ 33,000 คน โดยใช้รถโดยสาร (รถ บขส. รถร่วม และรถตู้) เฉลี่ยวันละ 3,000 เที่ยว และในเที่ยวกลับ (ช่วงวันที่ 18 - 21 พฤศจิกายน 2565) คาดว่าจะมีผู้ใช้บริการเฉลี่ยวันละ 34,000 คน ใช้รถโดยสารประมาณวันละ 3,100 เที่ยว อย่างไรก็ดีในช่วงเดือนพฤศจิกายน เป็นฤดูท่องเที่ยวของไทย จึงทําให้มีประชาชนเดินทางเพิ่มมากขึ้น โดยในภาพรวมการเดินทางตั้งแต่วันที่ 1 - 13 พฤศจิกายน 2565 พบว่า ปริมาณผู้โดยสารเดินทางกว่า 931,000 คน หรือประมาณวันละ 50,000 - 56,000 คน ส่วนปริมาณเที่ยววิ่ง (ไป-กลับ) ประมาณ 97,000 เที่ยว หรือประมาณวันละกว่า 5,000 เที่ยว
กรรมการผู้จัดการใหญ่ บขส. กล่าวเพิ่มเติมว่า บขส. ได้ขอความร่วมมือผู้ประกอบการรถร่วมฯ นํารถโดยสารมาสนับสนุนให้เพียงพอต่อความต้องการของผู้ใช้บริการ และมีหนังสือขออนุญาตต่อนายทะเบียนกรมการขนส่งทางบก นํารถโดยสารไม่ประจําทางมาจัดเสริมในเส้นทางต่าง ๆ ประมาณ 120 คัน ส่วนในเที่ยวกลับได้ขอความร่วมมือจากองค์การขนส่งมวลชนกรุงเทพ และผู้ประกอบการรถแท็กซี่ นํารถโดยสารมารับผู้โดยสาร บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) ในส่วนมาตรการความปลอดภัยได้เน้นย้ําให้ผู้ประกอบการรถร่วมฯ ที่นํารถโดยสารมาวิ่งจะต้องดําเนินการ ตามมาตรการ/วิธีการปฏิบัติสําหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ตรวจสภาพความพร้อมของรถโดยสาร พนักงานขับรถ ให้พร้อมก่อนออกเดินทางทุกครั้ง จํากัดความเร็วไม่เกิน 80 - 90 กิโลเมตร/ชั่วโมง รวมทั้งนํามาตรการ 4 พร้อม (สถานีพร้อม พนักงานพร้อม รถโดยสารพร้อม และการบริการพร้อม) และ บขส.ยืนหนึ่งด้านความปลอดภัยมาใช้ เพื่อสร้างความเชื่อมั่นในการเดินทางให้แก่ผู้โดยสารต่อไป
ทั้งนี้ สามารถสอบถามข้อมูลการเดินทางเพิ่มเติมที่ Call Center โทร. 1490 เรียก บขส. ตลอด 24 ชั่วโมง หรือจองตั๋วผ่านช่องทางออนไลน์ อาทิ Application : E-Ticket เว็บไซต์ www.transport.co.th หรือที่ช่องจําหน่ายตั๋ว ณ สถานีเดินรถ บขส. ทั่วประเทศ
รัฐบาลไทย-ข่าวทำเนียบรัฐบาล-ดีอีเอส ร่วมพิธีเปิดนิทรรศการความสำเร็จการขับเคลื่อนเศรษฐกิจ BCG รับประชุมเอเปค
วันจันทร์ที่ 14 พฤศจิกายน 2565
ดีอีเอส ร่วมพิธีเปิดนิทรรศการความสําเร็จการขับเคลื่อนเศรษฐกิจ BCG รับประชุมเอเปค
ดีอีเอส ร่วมพิธีเปิดนิทรรศการความสําเร็จการขับเคลื่อนเศรษฐกิจ BCG รับประชุมเอเปค
วันนี้(14พ.ย.65)เวลา14:00น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมนายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมและผู้บริหารระดับสูงของกระทรวงฯเข้าร่วมพิธีเปิดนิทรรศการนําเสนอความสําเร็จการขับเคลื่อนวาระBCG (Bio-Circular-Green Economy Modelหรือโมเดลเศรษฐกิจชีวภาพเศรษฐกิจหมุนเวียนและเศรษฐกิจสีเขียว)ในช่วงสัปดาห์การประชุมผู้นําเขตเศรษฐกิจเอเปค2022มั่นใจไทยได้ประโยชน์พัฒนายั่งยืนโดยมีพล.อ.ประยุทธ์จันทร์โอชานายกรัฐมนตรีและรมว.กลาโหมเป็นประธานในพิธีเปิดณศูนย์การประชุมแห่งชาติสิริกิติ์
****************
รัฐบาลไทย-ข่าวทำเนียบรัฐบาล-ไทยจับมือออสเตรีย ยกระดับการอาชีวศึกษา
วันจันทร์ที่ 14 พฤศจิกายน 2565
ไทยจับมือออสเตรีย ยกระดับการอาชีวศึกษา
วันศุกร์ที่ 11 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับการอาชีวศึกษาโดยเห็นชอบการลงนามบันทึกความเข้าใจว่าด้วยความร่วมมือด้านอาชีวศึกษาในการฝึกอบรมโดยใช้กา
รทํางานเป็นฐานระหว่างราชอาณาจักรไทยกับสาธารณรัฐออสเตรียเพื่อส่งเสริมการเรียนรู้ผ่านการทํางานจริงระหว่างโรงเรียน วิทยาลัย สถาบันอาชีวศึกษา
และนายจ้างที่เป็นบริษัทที่จัดฝึกอบรมสนับสนุนการมีส่วนร่วมของภาคเอกชนและตอบสนองความต้องการของภาคเอกชนในด้านแรงงาน
รวมถึงแลกเปลี่ยนความรู้ประสบการณ์ตามความสนใจของทั้ง 2 ฝ่ายมีการจัดตั้งคณะทํางานร่วมเพื่อเป็นกลไกขับเคลื่อนการทํางาน
โดยจะนําร่องที่วิทยาลัยเทคนิคสัตหีบเนื่องจากเป็นฐานเดิมในการฝึกอบรมของออสเตรียและจะขยายไปสู่วิทยาลัยอื่นในภาคตะวันออกต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ รับฟังบรรยายสรุปสำหรับเตรียมการจัดการประชุมผู้นำเขตเศรษฐกิจเอเปค ครั้งที่ 29 และการประชุมที่เกี่ยวข้อง มั่นใจไทยพร้อมเป็นเจ้าภาพอย่างภาคภูมิ
วันจันทร์ที่ 14 พฤศจิกายน 2565
นายกฯ รับฟังบรรยายสรุปสําหรับเตรียมการจัดการประชุมผู้นําเขตเศรษฐกิจเอเปค ครั้งที่ 29 และการประชุมที่เกี่ยวข้อง มั่นใจไทยพร้อมเป็นเจ้าภาพอย่างภาคภูมิ
นายกฯ รับฟังบรรยายสรุปสําหรับเตรียมการจัดการประชุมผู้นําเขตเศรษฐกิจเอเปค ครั้งที่ 29 และการประชุมที่เกี่ยวข้อง มั่นใจไทยพร้อมเป็นเจ้าภาพอย่างภาคภูมิ
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (14 พฤศจิกายน 2565) เวลา 10.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับฟังการบรรยายสรุปสําหรับเตรียมการจัดการประชุมผู้นําเขตเศรษฐกิจเอเปค ครั้งที่ 29 และการประชุมที่เกี่ยวข้อง (29th APEC Economic Leaders' Meeting and Related Meetings)
โฆษกประจําสํานักนายกรัฐมนตรีกล่าวว่า นายกรัฐมนตรีขอบคุณทุกหน่วยงานที่เกี่ยวข้องในการเข้าร่วมการประชุมสุดยอดอาเซียน ที่ประเทศกัมพูชา ชื่นชมการเข้าร่วมประชุมดังกล่าว ซึ่งเป็นการแสดงบทบาทของไทยในเวทีอาเซียนได้อย่างเต็มภาคภูมิ ในส่วนของการเตรียมการเป็นเจ้าภาพการประชุมผู้นําเขตเศรษฐกิจเอเปค ครั้งที่ 29 นี้ ไทยได้ทํางานเพื่อเตรียมการอย่างเต็มที่มาตลอดปี ซึ่งนายกรัฐมนตรีเชื่อในฝีมือของหน่วยงาน และเจ้าหน้าที่ที่เกี่ยวข้องทุกคน พร้อมที่จะทําหน้าที่ของตัวเองอย่างดีที่สุดตามที่ได้ทํามาโดยตลอด
ในที่ประชุม ได้มีการสรุปการเดินทางเข้าร่วมประชุมครั้งนี้ ซึ่งจะมีผู้นําเข้าร่วมทั้งสิ้น 14 เขตเศรษฐกิจ และมอบผู้แทน 7 เขตเศรษฐกิจ ได้แก่ เกาหลีใต้ มาเลเซีย เม็กซิโก เปรู รัสเซีย จีนไทเป (ตามแนวปฏิบัติเอเปค) และสหรัฐฯ รวมทั้งจะมีแขกพิเศษ ได้แก่ นายกรัฐมนตรีกัมพูชา ประธานาธิบดีฝรั่งเศส และ มกุฎราชกุมารและนายกรัฐมนตรีซาอุดีอาระเบีย
ในโอกาสนี้ นายกรัฐมนตรีรับฟังการเตรียมการ หัวข้อหลัก ประเด็นสําคัญ และความคาดหวังผลลัพธ์ที่เป็นรูปธรรมของเอเปคในปี 2565 และชื่นชมการทํางานหนักของหน่วยงานที่เกี่ยวข้อง เชื่อมั่นว่า ไทยจะประสบความสําเร็จในการเป็นเจ้าภาพการประชุมครั้งนี้ เพื่อประโยชน์ของเขตเศรษฐกิจร่วมกัน รวมทั้งเชื่อว่าประเทศและประชาชนไทยจะได้ประโยชน์ โดยเฉพาะอย่างยิ่งต่อการกระตุ้นเศรษฐกิจของประเทศอย่างเป็นรูปธรรม
รัฐบาลไทย-ข่าวทำเนียบรัฐบาล-14 พฤศจิกายน วันพระบิดาแห่งฝนหลวง
วันจันทร์ที่ 14 พฤศจิกายน 2565
14 พฤศจิกายน วันพระบิดาแห่งฝนหลวง
14 พฤศจิกายน วันพระบิดาแห่งฝนหลวง
รัฐบาลไทย-ข่าวทำเนียบรัฐบาล-ปรับปรุงระเบียบว่าด้วยการรับของขวัญของเจ้าหน้าที่รัฐ
วันจันทร์ที่ 14 พฤศจิกายน 2565
ปรับปรุงระเบียบว่าด้วยการรับของขวัญของเจ้าหน้าที่รัฐ
วันพฤหัสบดีที่ 10 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมกลไกการป้องกันทุจริตและประพฤติมิชอบของเจ้าหน้าที่รัฐ
โดยเห็นชอบหลักการร่างระเบียบสํานักนายกรัฐมนตรีว่าด้วยการให้หรือรับของขวัญของเจ้าหน้าที่รัฐ เช่น
ปรับปรุงนิยามคําว่าของขวัญ ให้รวมถึงประโยชน์อื่นใดที่อาจคํานวณเป็นเงินได้
ไม่ให้เจ้าหน้าที่รัฐให้ของขวัญแก่ผู้บังคับบัญชาหรือบุคคลในครอบครัวผู้บังคับบัญชา
เว้นแต่เป็นการให้ตามปกติประเพณีนิยมมูลค่าไม่เกิน 3,000 บาท
กําหนดให้ใช้วิธีการอื่นในการแสดงความยินดี แสดงความขอบคุณ แสดงความเสียใจ แสดงการต้อนรับ
หรือกรณีอื่น ๆ ในโอกาสต่าง ๆ แทนการให้ของขวัญ เช่น การใช้บัตรอวยพร การลงนามในสมุดอวยพร
การสื่อสารผ่านช่องทางอิเล็กทรอนิกส์โดยให้หน่วยงานมีหน้าที่ดูแลและให้คําแนะนําแก่เจ้าหน้าที่ในการปฏิบัติตามระเบียบนี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. นำทีม ลงพื้นที่ จ.หนองบัวลำภู เร่งก่อสร้างศูนย์เด็กเล็กใหม่  ย้ำผู้ได้รับผลกระทบต้องมีคุณภาพชีวิตที่ดีกว่าเดิม หลังเกิดเหตุความรุนแรงได้ 35 วัน
วันจันทร์ที่ 14 พฤศจิกายน 2565
รมว.พม. นําทีม ลงพื้นที่ จ.หนองบัวลําภู เร่งก่อสร้างศูนย์เด็กเล็กใหม่  ย้ําผู้ได้รับผลกระทบต้องมีคุณภาพชีวิตที่ดีกว่าเดิม หลังเกิดเหตุความรุนแรงได้ 35 วัน
รมว.พม. นําทีม ลงพื้นที่ จ.หนองบัวลําภู เร่งก่อสร้างศูนย์เด็กเล็กใหม่  ย้ําผู้ได้รับผลกระทบต้องมีคุณภาพชีวิตที่ดีกว่าเดิม หลังเกิดเหตุความรุนแรงได้ 35 วัน
เมื่อวันที่ 12 พ.ย. 65เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดหนองบัวลําภู เพื่อรับฟังรายงานความก้าวหน้าในการให้ความช่วยเหลือเยียวยาผู้ประสบเหตุและครอบครัวจากเหตุการณ์ความรุนแรงในพื้นที่ตําบลอุทัยสวรรค์ อําเภอนากลาง พร้อมทั้งมอบเกียรติบัตรให้เจ้าหน้าที่กระทรวง พม. จํานวน 132 คน ที่เสียสละ อุทิศตน ในการปฏิบัติงานให้ความช่วยเหลือเยียวยาผู้ประสบเหตุการณ์ความรุนแรงและครอบครัว โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมคณะผู้บริหารกระทรวง พม. นายสุวิทย์ จันทร์หวร รองผู้ว่าราชการจังหวัดหนองบัวลําภู พัฒนาสังคมและความมั่นคงของมนุษย์จังหวัดหนองบัวลําภูและจังหวัดใกล้เคียง ทีมปฏิบัติการสังคมสงเคราะห์ พม. และผู้บริหารหน่วยงานท้องถิ่น เข้าร่วม ณ ศาลากลางจังหวัดหนองบัวลําภู จากนั้น เดินทางไปเยี่ยมให้กําลังใจครอบครัวผู้เสียชีวิตจากเหตุการณ์ความรุนแรงและครอบครัวผู้ประสบอัคคีภัย มอบใบประกาศนียบัตรแก่ผู้เข้าร่วมโครงการเสริมสร้างความเข้มแข็งผู้นําในการป้องกันความรุนแรงในชุมชนฯ และเยี่ยมชมการฝึกสอนทักษะการเล่นกีฬาฟุตบอลพร้อมมอบเสื้อและอุปกรณ์กีฬาให้กับเด็กและเยาวชนในพื้นที่
นายจุติ กล่าวว่า วันนี้ ตนมาติดตามการช่วยเหลือเยียวยาและแก้ปัญหาให้กับผู้ได้รับผลกระทบจากเหตุการณ์ความรุนแรงที่จังหวัดหนองบัวลําภู ซึ่งสภาองค์การบริหารส่วนตําบลในพื้นที่มีความพึงพอใจมากสําหรับการช่วยเหลือเยียวยาของรัฐบาล โดยกระทรวงที่เกี่ยวข้องได้ทํางานร่วมกันอย่างเต็มที่ และมีแผนการดําเนินงานเพื่อให้ชุมชนสามารถกลับมาเข้มแข็งมากกว่าเดิม อีกทั้งเด็กทุกคนจะได้เข้าไปเรียนหนังสือในศูนย์พัฒนาเด็กเล็กแห่งใหม่โดยเร็วที่สุด ในขณะเดียวกันเราได้ใช้งบประมาณในการซ่อมแซมศูนย์พัฒนาเด็กเล็กทดแทนชั่วคราวก่อน และได้ตกลงกับทางจังหวัดหนองบัวลําภูไว้ว่าจะมีการวางศิลาฤกษ์ของศูนย์แห่งใหม่ภายในเดือนธันวาคมนี้
นายจุติ กล่าวเพิ่มเติมว่า การลงพื้นที่ครั้งนี้เป็นการติดตามการดําเนินงานของรัฐบาลเป็นครั้งที่ 4 หลังจากเกิดเหตุได้ 35 วัน และจะยังคงลงพื้นที่อย่างต่อเนื่อง จนกว่าทุกปัญหาจะได้รับการช่วยเหลือเยียวยาอย่างสมบูรณ์ อีกทั้งยังมีการช่วยเหลือเยียวยาทางสังคมด้วย ในเรื่องการสร้างอาชีพใหม่เพื่อสร้างความยั่งยืน ด้วยการทํางานอย่างบูรณาการ ซึ่งต้องขอขอบคุณทุกกระทรวง ทุกหน่วยงาน และเจ้าหน้าที่ทุกคนที่ทํางานด้วยความทุ่มเท ให้ความช่วยเหลือประชาชนอย่างเต็มที่จนประสบผลสําเร็จ ซึ่งจะเป็นโมเดลในการแก้ปัญหาให้กับชุมชนได้อย่างดี อีกทั้งเราจะมีแผนเผชิญเหตุทางด้านสังคมที่เรียนรู้มาจากเหตุการณ์ความรุนแรงครั้งนี้ด้วย โดยการพลิกวิกฤตให้เป็นโอกาส และจะสร้างสังคมให้เข้มแข็งโดยมีจังหวัดหนองบัวลําภู เป็นกรณีศึกษา และจะทํางานเชิงรุกต่อไป อย่างไรก็ตาม จังหวัดหนองบัวลําภู เราพยายามช่วยเหลืออย่างครบวงจร จะต้องดูแลให้ผู้ได้รับผลกระทบเข้มแข็งและยั่งยืน แล้วเดินหน้าต่อไปได้ ซึ่งในอนาคตจะต้องมีคุณภาพชีวิตที่ดีกว่าเดิม
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
วันจันทร์ที่ 14 พฤศจิกายน 2565
ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช โดยมีนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องแถลงข่าว ชั้น 1 อาคารวัฒนธรรมวิศิษฏ์ กระทรวงวัฒนธรรม
ทั้งนี้ กิจกรรมดังกล่าว ทางกระทรวงวัฒนธรรม รับทราบว่าธนาคารเลือดของโรงพยาบาลศิริราชเหลือจํานวนน้อยจนเกรงว่าจะไม่เพียงพอต่อการรักษาประชาชน จึงได้เชิญชวนเจ้าหน้าที่กระทรวงวัฒนธรรม ร่วมบริจาคโลหิตโดยพร้อมเพรียงกัน
รัฐบาลไทย-ข่าวทำเนียบรัฐบาล-ดีอีเอส ร่วมพิธีทอดผ้าป่า น้อมเกล้าฯ ถวายพระราชกุศลแด่ ร.9 เนื่องในวันคล้ายวันสวรรคต
วันจันทร์ที่ 14 พฤศจิกายน 2565
ดีอีเอส ร่วมพิธีทอดผ้าป่า น้อมเกล้าฯ ถวายพระราชกุศลแด่ ร.9 เนื่องในวันคล้ายวันสวรรคต
ดีอีเอส ร่วมพิธีทอดผ้าป่า น้อมเกล้าฯ ถวายพระราชกุศลแด่ ร.9 เนื่องในวันคล้ายวันสวรรคต
วันนี้(14พ.ย.65)เวลา09:00น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานในพิธีทอดผ้าป่าเพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศรมหาภูมิพลอดลุยเดชมหาราชบรมนาถบพิตรเนื่องในวันคล้ายวันสวรรคตและสมทบทุนโครงการทุนเล่าเรียนหลวงสําหรับพระสงฆ์ไทยซึ่งพระบาทสมเด็จพระเจ้าอยู่หัวทรงพระกรุณาโปรดเกล้าพระราชทานผ้าไตรประกอบพิธีทอดผ้าป่าพร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารข้าราชการพนักงานในสังกัดกระทรวงฯ เข้าร่วมในพิธีณอุโบสถวัดสีกัน(พุทธสยาม)แขวงสีกันเขตดอนเมืองกรุงเทพมหานคร
***************
รัฐบาลไทย-ข่าวทำเนียบรัฐบาล-รมว.สุชาติ สุดปลื้ม!! สื่อต่างชาติงานเอเปค แห่รับบริการนวดไทยแน่นศูนย์สิริกิติ์
วันจันทร์ที่ 14 พฤศจิกายน 2565
รมว.สุชาติ สุดปลื้ม!! สื่อต่างชาติงานเอเปค แห่รับบริการนวดไทยแน่นศูนย์สิริกิติ์
กรมพัฒนาฝีมือแรงงานร่วมออกบูธจัดกิจกรรมนวดไทยและสปาเพื่อสุขภาพในงานดังกล่าว เพื่อรองรับสื่อมวลชนไทยและต่างประเทศที่มาติดตามทําข่าวการประชุมเอเปค
รัฐบาลไทย-ข่าวทำเนียบรัฐบาล-​PM ready to provide support to Timor Leste for its full ASEAN membership
วันจันทร์ที่ 14 พฤศจิกายน 2565
​PM ready to provide support to Timor Leste for its full ASEAN membership
​PM ready to provide support to Timor Leste for its full ASEAN membership
November 13, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the resolution of ASEAN Leaders to agree in principle on the admission of Timor-Leste to be the 11th member of ASEAN that Prime Minister and Defense Minister Gen. Prayut Chan-o-cha would be pleased to facilitate admission of Timor-Leste as the 11th member of ASEAN.
Timor Leste has been granted an observer status and is allow to participate in all ASEAN Meetings including at the Summit plenaries.
According to the Government Spokesperson, an objective criteria-based Roadmap for Timor-Leste's full membership will be formalized, while all ASEAN Member States and external partners will fully support Timor-Leste to achieve the milestones through the provision of capacity building assistance and any other necessary and relevant support for its full membership in ASEAN.
รัฐบาลไทย-ข่าวทำเนียบรัฐบาล-โฆษกรัฐบาลเผยเมนูในงานเลี้ยงอาหารค่ำผู้นำเขตเศรษฐกิจเอเปค (Gala Dinner) นำเสนอสุดยอดอาหารไทยของดีทุกภูมิภาค
วันจันทร์ที่ 14 พฤศจิกายน 2565
โฆษกรัฐบาลเผยเมนูในงานเลี้ยงอาหารค่ําผู้นําเขตเศรษฐกิจเอเปค (Gala Dinner) นําเสนอสุดยอดอาหารไทยของดีทุกภูมิภาค
โฆษกรัฐบาลเผยเมนูในงานเลี้ยงอาหารค่ําผู้นําเขตเศรษฐกิจเอเปค (Gala Dinner) นําเสนอสุดยอดอาหารไทยของดีทุกภูมิภาค
วันนี้ (14 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยรายละเอียดเกี่ยวกับเมนูอาหารที่จะนําเสนอต่อผู้นําเขตเศรษฐกิจในงานเลี้ยงอาหารค่ําผู้นําเขตเศรษฐกิจเอเปค (Gala Dinner) วันที่ 17 พฤศจิกายน 2565 ณ หอประชุมกองทัพเรือ
โฆษกประจําสํานักนายกรัฐมนตรี เปิดเผยว่าเมนูอาหารทุกจานเป็นไปตามแนวคิดหลักของการประชุม Open. Connect. Balance. ดังนี้
Open. เปิดประสบการณ์สู่อาหารไทยอาหารทุกจานเป็นอาหารเมนูฟิวชั่นที่ออกแบบอย่างพิถีพิถันผ่านความหลากหลายของ สี กลิ่น และสัมผัส ซึ่งมั่นใจว่า อาหารที่นําเสนออย่างประณีตเหล่านี้จะสร้างความพึงพอใจให้กับผู้นําเอเปคคู่สมรส และผู้เข้าร่วม
Connect. เชื่อมต่อท้องถิ่นไทยกับทั่วโลก การทําอาหารนี้สร้างขึ้นโดยการจัดหาสิ่งที่ดีที่สุด ส่วนผสมที่มีคุณภาพ จากภาคเหนือ ภาคกลาง ภาคตะวันออกฉียงเหนือ และไปจนถึงภาคใต้ ประเทศไทยเป็นหนึ่งในดินแดนที่มีอาหารมีชื่อเสียงที่สุดในโลก ความอุดมสมบูรณ์และเอกลักษณ์ของผลิตผลและวัตถุดิบไทย ไทยซึ่งเป็นหนึ่งในผู้นําทางเศรษฐกิจการส่งออกอาหาร และเป็นที่รู้จักในนามครัวของโลก
Balance. สร้างสมดุลระหว่างโลกและผู้คน ผ่านการนําวัตถุดิบมาจาก โครงการหลวง วิสาหกิจชุมชน และฟาร์มในท้องถิ่นส่งเสริมให้ผู้คนและชุมชนสามารถพึ่งพาตนเองได้ เป็นการยกระดับความเป็นอยู่ของคนไทยและครอบครัว พร้อมกับการรักษาสิ่งแวดล้อมเพื่อเป้าหมายการพัฒนาที่ยั่งยืน
โดยโฆษกประจําสํานักนายกรัฐมนตรีได้กล่าวถึงเมนู ดังนี้
- Amuse-Bouche (ของว่าง) กระทงทองไส้ครีมซอสและไข่ปลาสเตอร์เจียนโครงการหลวงดอยอินทนนท์
- Appetizers(อาหารเรียกน้ําย่อย) Welcome to Thailand ซึ่งนําเสนอของดี 4 ภาค ได้แก่ แอ่วเหนือ – ข้าวซอยหมี่กรอบไทยล้านนา เที่ยวกลาง – ต้มยําทอดมันกุ้งแม่น้ํากรุงศรีอยุธยา ยามอีสาน – โคราชวากิว ย่างถ่านสมุนไพรจิ้มแจ่ว ล่องใต้ – ไก่เบตงย่างกอและ
- Salad (สลัด) ยําใหญ่ผักออร์แกนิก 9 อย่างจากวิสาหกิจชุมชนทั่วทุกภาคของเมืองไทย กับไก่ออร์แกนิกและกุ้งมังกร 7 สีภูเก็ต พร้อมไข่เป็ดไล่ทุ่งสุพรรณบุรีดองดอกเกลือเพชรบุรี
- MAINCOURSE (อาหารจานหลัก) สํารับอาหารไทยแห่งความยั่งยืน แกงมัสมั่นชาววังเนื้อน่องโคขุนจากสหกรณ์โพนยางคําสกลนคร และผักไทยรวมราตาตูย ปลาเก๋ามุกออร์แกนิกจากทะเลภูเก็ตพร้อมซอสต้มข่าเห็ดรวมโฟมใบมะกรูด ข้าวหอมมะลิไทยจากทุ่งกุลาร้องไห้และข้าวกล้อง 9 ชนิด อบตะไคร้หอม
- Dessert (ของหวาน) ขนมหม้อแกงเผือกภูเขาและเม็ดบัวซอสผลไม้ไทย เสิร์ฟพร้อมกับซอร์เบท์เสาวรส น้ําผึ้งดอกลําไย และ ขนม 5 อย่าง (ดาราทอง,ช็อคโกแลตไทยเชียงใหม่ไส้บรั่นดีไทยกระชายดํา, ขนมมะลิไส้มะพร้าว,มาการองลิ้นจี่, ขนมเปียกปูนใบเตย ) และผลไม้ไทย เสริฟ์คู่กับชาเฟลอ ดู นอร์ท จากเมืองเหนือ หรือ ยอดกาแฟเมืองน่าน
“รัฐบาลใส่ใจรายละเอียดต้องการให้การจัดการประชุมครั้งนี้ส่งผลดีถึงประชาชนทุกคน ใช้ทุกโอกาสนําเสนอของดีที่มีชื่อเสียงจากทุกภูมิภาค เพื่อต่อยอดถึงความร่วมมือทางเศรษฐกิจอย่างแน่นแฟ้นภายหลังสําเร็จการประชุม ซึ่งนายกรัฐมนตรีได้ให้คําแนะนําในทุกรายละเอียดของการจัดงาน และต้องการให้คนไทยทุกคนมีส่วนร่วมในการเป็นเจ้าภาพการประชุมครั้งนี้พร้อมกับรัฐบาล” นายอนุชาฯ กล่าว
รัฐบาลไทย-ข่าวทำเนียบรัฐบาล-รฟท. และกองบัญชาการตำรวจสอบสวนกลาง ลงนามบันทึกความเข้าใจ ว่าด้วยการแก้ไขปัญหาอาชญากรรมในเขตระบบรถไฟ
วันจันทร์ที่ 14 พฤศจิกายน 2565
รฟท. และกองบัญชาการตํารวจสอบสวนกลาง ลงนามบันทึกความเข้าใจ ว่าด้วยการแก้ไขปัญหาอาชญากรรมในเขตระบบรถไฟ
ยกระดับมาตรฐานดูแลความปลอดภัย ป้องกันอาชญากรรมในเขตรถไฟทั่วประเทศ
เมื่อวันที่ 14 พฤศจิกายน 2565 เวลา 10.00 น. ณ การรถไฟแห่งประเทศไทย (รฟท.) กระทรวงคมนาคม นายนิรุฒ มณีพันธ์ ผู้ว่าการรถไฟแห่งประเทศไทย และพลตํารวจโท จิรภพ ภูริเดช ผู้บัญชาการตํารวจสอบสวนกลาง ได้ลงนามบันทึกความเข้าใจ ว่าด้วยการแก้ไขปัญหาอาชญากรรมในเขตระบบรถไฟ ระหว่างการรถไฟแห่งประเทศไทย กับ กองบัญชาการตํารวจสอบสวนกลาง เพื่อดูแลยกระดับความปลอดภัย ป้องกันและปราบปรามปัญหาอาชญากรรมในเขตระบบรถไฟทุกพื้นที่ ทั่วประเทศ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การลงนามความร่วมมือครั้งนี้ ถือเป็นอีกย่างก้าวสําคัญในการยกระดับมาตรฐานความปลอดภัยของรถไฟ ที่จะช่วยให้ประชาชนและผู้โดยสารมีความอุ่นใจมากขึ้นในการใช้บริการ สอดคล้องกับนโยบายรฟท. ที่ให้ความสําคัญต่อการบูรณาการความร่วมมือกับทุกฝ่าย ในการยกระดับมาตรฐานการให้บริการที่ดีขึ้นในทุกมิติ รองรับการให้บริการแก่ผู้โดยสารทั้งชาวไทย และชาวต่างชาติ ที่ใช้บริการรถไฟไม่ต่ํากว่า 30 ล้านคนต่อปี ให้ได้รับถึงความสะดวก สบาย เดินทางได้อย่างปลอดภัย
สําหรับบันทึกความเข้าใจครั้งนี้ มีระยะความร่วมมือเป็นเวลา 3 ปี ซึ่งทาง รฟท. และกองบัญชาการตํารวจสอบสวนกลาง ได้เล็งเห็นถึงความสําคัญในการบูรณาการดังกล่าว จึงได้ร่วมกันสนับสนุน แลกเปลี่ยน วางแผน ป้องกัน ปราบปรามหรือแก้ไขปัญหาอาชญากรรมในเขตระบบรถไฟร่วมกัน ตลอดจนแลกเปลี่ยนข้อมูลคนร้าย ผู้ก่อเหตุ หรือผู้ต้องสงสัย เช่น ข้อมูลระบบกล้องวงจรปิด (CCTV) เพื่อใช้ประโยชน์ในการป้องกัน ปราบปรามอาชญากรรม และแก้ไขปัญหาอาชญากรรมในเขตระบบรถไฟทุกรูปแบบ ซึ่งช่วยสร้างความมั่นใจแก่ผู้โดยสาร ตลอดจนนักท่องเที่ยวชาวต่างชาติที่มาใช้บริการ ตลอดจนปิดช่องปัญหาการเกิดอาชญากรรม การโจรกรรมทรัพย์สินของรฟท.รวมถึงปัญหาอาชญากรรมในรูปแบบอื่นๆ
“รฟท. เชื่อมั่นว่าการลงนามความร่วมมือครั้งนี้ จะเป็นส่วนสําคัญในการช่วยยกระดับการดูแลมาตรฐานความปลอดภัยการขนส่งทางรางของประเทศ รวมถึงลดปัญหาอาชญากรรมในเขตระบบรถไฟทุกพื้นที่ได้อย่างเป็นรูปธรรม ส่งผลดีต่อความเชื่อมั่นของผู้ใช้บริการ ทั้งชาวไทย นักท่องเที่ยวชาวต่างชาติ ตลอดจนแสดงให้เห็นถึงความพร้อมในการขับเคลื่อนประเทศไทยก้าวสู่การเป็นศูนย์กลางการขนส่งทางรางของภูมิภาค ที่มีการให้บริการที่สะดวก รวดเร็ว และปลอดภัยต่อไป”
รัฐบาลไทย-ข่าวทำเนียบรัฐบาล-ออมเริ่มต้นแค่ 5 พันบาท ก็ได้ลุ้นเงินล้านทุกงวด!! กับสลากออมทรัพย์ ธอส. ชุดเกล็ดดาว Plus
วันจันทร์ที่ 14 พฤศจิกายน 2565
ออมเริ่มต้นแค่ 5 พันบาท ก็ได้ลุ้นเงินล้านทุกงวด!! กับสลากออมทรัพย์ ธอส. ชุดเกล็ดดาว Plus
ธนาคารอาคารสงเคราะห์จัดทํา “สลากออมทรัพย์ ธอส. ชุดเกล็ดดาว Plus” หน่วยละ 5,000 บาท (จํานวน 10 หมวด ๆ ละ 1,000,000 หน่วย รวม 10 ล้านหน่วย) อายุสลาก 2 ปี ผลตอบแทนหน้าสลาก 0.65% ต่อปี ออกรางวัลครั้งแรกวันพุธที่ 16 พฤศจิกายน 2565
ธนาคารอาคารสงเคราะห์ จัดทํา “สลากออมทรัพย์ ธอส. ชุดเกล็ดดาว Plus” หน่วยละ 5,000 บาท (จํานวน 10 หมวด ๆ ละ 1,000,000 หน่วย รวม 10 ล้านหน่วย) อายุสลาก 2 ปี ผลตอบแทนหน้าสลาก 0.65% ต่อปี ลุ้นรับรางวัลที่ 1 มูลค่า 1 ล้านบาท และรางวัลเลขท้าย เลขสลับ 2 ตัว 3 ตัว ตลอด 24 งวด ออกรางวัลครั้งแรกวันพุธที่ 16 พฤศจิกายน 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกให้กับประชาชนที่ต้องการออมเงินกับสลากออมทรัพย์ของ ธอส. ที่ให้ผลตอบแทนดี มีโอกาสถูกรางวัลสูง ภายหลังจากที่สลากออมทรัพย์ ธอส. ชุดวิมานเมฆ Plus หน่วยละ 1,000,000 บาท มีผู้ที่สนใจจํานวนมากจนสามารถจําหน่ายเต็มกรอบวงเงิน 27,000 ล้านบาทเรียบร้อยแล้ว ล่าสุด ธอส. จึงได้จัดทําผลิตภัณฑ์ใหม่ “สลากออมทรัพย์ ชุดเกล็ดดาว Plus” หน่วยละ 5,000 บาท จํานวน 10 ล้านหน่วย (แบ่งเป็น 10 หมวดๆ ละ 1,000,000 หน่วย) อายุสลาก 2 ปี ผลตอบแทนหน้าสลาก 0.65% ต่อปี เมื่อฝากครบกําหนดจะได้รับเงินต้นพร้อมดอกเบี้ยรวมหน่วยละ 5,065 บาท และมีสิทธิ์ลุ้นรางวัลทุกเดือนรวม 24 ครั้ง โดยรางวัลที่ 1 มูลค่ารางวัลละ 1,000,000 บาท จํานวน 1 รางวัล/หมวด รางวัลที่ 2 รางวัลละ 100,000 บาท จํานวน 4 รางวัล/หมวด รางวัลที่ 3 รางวัลละ 10,000 บาท จํานวน 20 รางวัล/หมวด รางวัลที่ 4 รางวัลละ 1,000 บาท จํานวน 20รางวัล/หมวด รางวัลเลขท้าย 3 ตัว รางวัลละ 200 บาท (หมุน 1 ครั้ง) รางวัลเลขสลับเลขท้าย 3 ตัว รางวัลละ 100 บาท รางวัลเลขท้าย 2 ตัว รางวัลละ 100 บาท (หมุน 1 ครั้ง) รางวัลเลขสลับเลขท้าย 2 ตัว รางวัลละ 50 บาท คิดเป็นโอกาสในการถูกรางวัลใหญ่สูงถึง 0.0045%
สําหรับ สลากออมทรัพย์ ธอส. ชุดเกล็ดดาว Plus เป็นสลากชุดใหม่ที่ธนาคารจัดทําขึ้นเพื่อทดแทนสลากออมทรัพย์ ธอส. ชุดเกล็ดดาว ที่ครบกําหนดเมื่อเดือนตุลาคม 2565 ซึ่งเชื่อว่าสลากออมทรัพย์ชุดเกล็ดดาว Plus จะยังคงได้รับความสนใจจากลูกค้าเช่นเดิม เพราะนอกจากจะเป็นการออมที่ให้ผลตอบแทนดี มีโอกาสถูกรางวัลสูง ผู้ซื้อยังได้รับการยกเว้นภาษีเงินได้บุคคลธรรมดาสําหรับดอกเบี้ยและเงินรางวัลอีกด้วย ทั้งนี้ ธนาคารจะโอนเงินรางวัลเข้าบัญชีเงินฝากออมทรัพย์ที่เป็นบัญชีคู่โอนของลูกค้าทันทีในวันถัดจากวันที่มีการออกรางวัลในแต่ละครั้ง เริ่มออกรางวัลครั้งแรกวันพุธที่ 16 พฤศจิกายน 2565 ผู้ที่สนใจสามารถซื้อสลากออมทรัพย์ ธอส. ผ่าน Application GHB ALL GEN หรือ ที่สาขาของธนาคาร สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-​รฟฟท. เตรียมพร้อมมาตรการด้านความปลอดภัยรองรับการเดินทางของประชาชน
วันจันทร์ที่ 14 พฤศจิกายน 2565
​รฟฟท. เตรียมพร้อมมาตรการด้านความปลอดภัยรองรับการเดินทางของประชาชน
ในช่วงการประชุมผู้นําเขตเศรษฐกิจเอเปคและการประชุมที่เกี่ยวข้อง ระหว่างวันที่ 16 - 18 พฤศจิกายน 2565
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดงเปิดเผยว่า กระทรวงคมนาคมได้มีข้อสั่งการให้ทุกหน่วยงานในสังกัด บูรณาการความร่วมมือและเตรียมความพร้อมเพื่อดําเนินการตามมาตรการด้านความปลอดภัยรองรับการเดินทางในช่วงการประชุมผู้นําเขตเศรษฐกิจเอเปคและการประชุมที่เกี่ยวข้อง ในระหว่างวันที่ 16 - 18 พฤศจิกายน 2565 ณ ศูนย์การประชุมแห่งชาติสิริกิติ์ โดย รฟฟท. ได้เตรียมพร้อมมาตรการรักษาความปลอดภัยในระบบรถไฟฟ้า เพื่ออํานวยความสะดวกในการเดินทางและสร้างความเชื่อมั่นให้แก่ประชาชน รวมถึงผู้เข้าร่วมการประชุมตลอดจนเจ้าหน้าที่ที่เกี่ยวข้อง โดยเน้นย้ําให้เจ้าหน้าที่รักษาความปลอดภัยตรวจสอบอย่างเข้มงวดทุกสถานี โดยเฉพาะบริเวณทางเชื่อมต่อกับสนามบินดอนเมือง, พื้นที่ใกล้เคียง และในจุดลับตา รวมถึงตรวจสอบบุคคลที่มีอาการมึนเมาอย่างเข้มงวดในการเข้าใช้บริการ และตรวจสอบระบบการใช้งานโทรทัศน์วงจรปิด ( CCTV ) ให้สามารถใช้งานได้ดีอยู่เสมอ อีกทั้งบริษัทฯได้กําหนดวัตถุต้องห้ามที่ไม่สามารถนําเข้ามาในระบบรถไฟฟ้า ได้แก่ อาวุธ ของมีคม ลูกโป่ง และวัตถุที่จะทําให้เกิดประกายไฟทุกชนิด
ด้านความมั่นคง กําหนดให้ฝ่ายปฏิบัติการเดินรถไฟฟ้าทบทวนการทํางานด้านความปลอดภัยเกี่ยวกับวัตถุต้องสงสัย โดยให้เจ้าหน้าที่ตรวจสอบกระเป๋า กล่องหีบห่อ หรือสัมภาระที่วางทิ้งไว้แบบผิดสังเกต รวมถึงระมัดระวังบุคคลภายนอกที่อาจแปลกปลอมเข้ามาในบริเวณพื้นที่ปฏิบัติงานหรือพื้นที่สถานี พร้อมจัดชุดตรวจผสม ประกอบด้วย เจ้าหน้าที่บริษัท รถไฟฟ้า ร.ฟ.ท. จํากัด , เจ้าหน้าที่รักษาความปลอดภัย , เจ้าหน้าที่ตํารวจนครบาลดอนเมือง , ชุดปฏิบัติการสุนัขทหาร(K-9) ออกตรวจสอบพื้นที่และอํานวยความสะดวกด้านความปลอดภัยในช่วงวันดังกล่าว
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-ปลัด ณัฐพลฯ ลงพื้นที่ จ.กระบี่ มอบนโยบายการส่งเสริม Medical Hub พร้อมเยี่ยมชมผู้ประกอบการที่เป็นโมเดลต้นแบบผ่านการยกระดับเพิ่มมูลค่าทางเศรษฐกิจ ช่วยพัฒนาเครือข่ายธุรกิจในท้องถิ่นและชุมชน
วันจันทร์ที่ 14 พฤศจิกายน 2565
ปลัด ณัฐพลฯ ลงพื้นที่ จ.กระบี่ มอบนโยบายการส่งเสริม Medical Hub พร้อมเยี่ยมชมผู้ประกอบการที่เป็นโมเดลต้นแบบผ่านการยกระดับเพิ่มมูลค่าทางเศรษฐกิจ ช่วยพัฒนาเครือข่ายธุรกิจในท้องถิ่นและชุมชน
ปลัด ณัฐพลฯ ลงพื้นที่ จ.กระบี่ มอบนโยบายการส่งเสริม Medical Hub พร้อมเยี่ยมชมผู้ประกอบการที่เป็นโมเดลต้นแบบผ่านการยกระดับเพิ่มมูลค่าทางเศรษฐกิจ ช่วยพัฒนาเครือข่ายธุรกิจในท้องถิ่นและชุมชน
กระบี่ : วันที่ 12 พฤศจิกายน 2565 เวลา 09.00 น. ดร.ณัฐพล รังสิตพล ปลัดกระทรวงอุตสาหกรรม นําทีมลงพื้นที่จังหวัดกระบี่ ร่วมกิจกรรมสื่อมวลชนสัญจรดีพร้อม (กรมส่งเสริมอุตสาหกรรม) เปิดนโยบายการเสริมสร้างความเข้มแข็งและกระจายรายได้สู่ชุมชนในพื้นที่ ครอบคลุม 3 มิติ คือ 1) การพัฒนาภาคการเกษตรอุตสาหกรรมผ่านการยกระดับไปสู่ความเป็นเกษตรอุตสาหกรรม อัจฉริยะ 2) การพัฒนาภาคอุตสาหกรรม อาทิ การพัฒนาอุตสาหกรรมปาล์มน้ํามันในพื้นที่ภาคใต้ และการยกระดับไปสู่อุตสาหกรรมโอเลโอเคมี พร้อมจัดสินเชื่อดีพร้อมเปย์เสริมสภาพคล่องทางธุรกิจ 3) การพัฒนาภาคบริการ เพื่อผลักดันอุตสาหกรรมท่องเที่ยวอย่างสมดุล การเพิ่มขีดความสามารถในการแข่งขันด้านการตลาด กระจายรายได้สู่ชุมชนและยกระดับเศรษฐกิจฐานรากให้เติบโตคู่กับสังคมได้อย่างยั่งยืน
การลงพื้นที่ฝั่งอันดามันครั้งนี้ สอดรับกับแผนยุทธศาสตร์การพัฒนาประเทศให้เป็นศูนย์กลางสุขภาพนานาชาติ หรือ Medical Hub (พ.ศ.2560-2569) และการพัฒนาเขตระเบียงเศรษฐกิจเวลเนสอันดามัน โดยการขยายผลความสําเร็จด้านการบริการสุขภาพของโรงแรมอ่าวนาง ปริ้นซ์วิลล์ จ.กระบี่ เพื่อเป็นโมเดลต้นแบบแก่ผู้ประกอบการรายอื่น ตามโครงการสร้างเครือข่ายผู้นําธุรกิจดีพร้อมฮีโร่ที่เป็นตัวกลางในการเชื่อมโยงและผลักดันให้เกิดกระบวนการพัฒนาเครือข่ายธุรกิจในท้องถิ่นและชุมชน
ภายในงานยังมีการจัดแสดงผลิตภัณฑ์ "ชุมชนดีพร้อม" โดยวิสาหกิจชุมชนของดีเมืองกระบี่ จํานวน 6 บูท ได้แก่ 1) ร้านเดอะมัลเบอร์รี่@น้ําพุร้อนเค็ม จากชุมชนดีพร้อมบ้านนา 2) วิสาหกิจชุมชนศูนย์เรียนรู้เศรษฐกิจพอเพียงบ้านดินแดง(กาแฟขี้ชะมด) จากชุมชนดีพร้อมบ้านดินแดง 3) วิสาหกิจชุมชนกลุ่มงานอนุรักษ์และฟื้นฟูทรัพยากรธรรมชาติปากคลองอ่าวลึกน้อย (หอยกะพงอบแห้ง ไส้กรอกแพะ แหนมแพะ ซุปแพะสกัดเสริมคอลลาเจน) เครือข่ายชุมชนดีพร้อมบ้านดินแดง 4) บริษัท วิณัฐมิตรา จํากัด (น้ําปลาหวาน สูตรตะไคร้ กะปิ) เครือข่ายชุมชนดีพร้อมบ้านนา 5) วิสาหกิจชุมชนร้านย้อมรัก (ผ้ามัดย้อม, เสื้อส้าเร็จรูป) เครือข่ายชุมชนดีพร้อมบ้านนาตีน 6) ร้านวริทกระบี่บาติก (ผ้าบาติก) เพ้นด้วยเครื่องเขียนเทียนอัตโนมัติ จากดีพร้อมเปย์ ซึ่งทั้ง 6 ราย นับเป็นเครือข่ายความสําเร็จของการเชื่อมโยงและบูรณาการให้เติบโตไปด้วยกัน
โดยกิจกรรมในครั้งนี้ได้รับเกียรติจาก นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และนางสาวประเทือง พฤกษาพิทักษ์กุล เลขานุการกรม กรมส่งเสริมอุตสาหกรรม ร่วมลงพื้นที่ และมีนายอาทิตย์ พัฒนพงศ์ชัย ผู้อํานวยการศูนย์ดีพร้อมเซ็นเตอร์ 10 และนางสาววรรณี พุฒแก้ว ผู้อํานวยการศูนย์ดีพร้อมเซ็นเตอร์ 11 กรมส่งเสริมอุตสาหกรรม นายวัชรินทร์ ไชยานุพงศ์ อุตสาหกรรมจังหวัดกระบี่ นางสาวกุสุมา กิ่งเล็ก กรรมการผู้จัดการ บริษัท อ่าวนางพลาซ่า จํากัด ให้การต้อนรับ ณ โรงแรมอ่าวนางปริ้นซ์ วิลล์ วิลล่า รีสอร์ท แอนด์ สปา จ.กระบี่
รัฐบาลไทย-ข่าวทำเนียบรัฐบาล-อนุมัติถอนร่างกฎกระทรวงการได้มาซึ่งที่ดินของคนต่างด้าวศักยภาพสูง
วันจันทร์ที่ 14 พฤศจิกายน 2565
อนุมัติถอนร่างกฎกระทรวงการได้มาซึ่งที่ดินของคนต่างด้าวศักยภาพสูง
วันเสาร์ที่ 12 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลรับฟังความเห็นและข้อสังเกตจากประชาชนหลายฝ่าย
โดยอนุมัติให้กระทรวงมหาดไทยถอนร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของคนต่าง
ด้าวตามมาตรการกระตุ้นเศรษฐกิจและการลงทุนโดยดึงดูดคนต่างด้าวที่มีศักยภาพสูงสู่ประเทศไทย พ.ศ. ...
ซึ่งอยู่ระหว่างการตรวจพิจารณาของสํานักงานคณะกรรมการกฤษฎีกา เพื่อนําไปศึกษาเพิ่มเติม
วิเคราะห์ผลกระทบ ให้รอบคอบครบถ้วน ครอบคลุมผู้มีส่วนเกี่ยวข้องอย่างรอบด้าน
รวมถึงรับฟังความคิดเห็นจากประชาชนเพื่อพิจารณาถึงข้อดีข้อเสียที่จะส่งผลกระทบต่อเศรษฐกิจและสังคม
เพื่อให้ร่างกฎกระทรวงมีผลในการเพิ่มขีดความสามารถในการแข่งขันและเป็นประโยชน์สูงสุดต่อประเทศชาติแ
ละประชาชนได้อย่างแท้จริง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“เฉลิมชัย” ขอบคุณชาวนาพาไทยผงาดเบอร์ 2 ส่งออกข้าวโลกและครองแชมป์ข้าวดีที่สุดในโลก2ปีซ้อน
วันจันทร์ที่ 14 พฤศจิกายน 2565
“เฉลิมชัย” ขอบคุณชาวนาพาไทยผงาดเบอร์ 2 ส่งออกข้าวโลกและครองแชมป์ข้าวดีที่สุดในโลก2ปีซ้อน
“เฉลิมชัย” ขอบคุณชาวนาพาไทยผงาดเบอร์ 2 ส่งออกข้าวโลกและครองแชมป์ข้าวดีที่สุดในโลก2ปีซ้อน พอใจส่งออกข้าว 9 เดือน 9 หมื่นล้าน เพิ่มทั้งปริมาณและมูลค่าพร้อมเดินหน้านโยบายประกันรายได้ข้าวปีที่4 ชี้เป็นประโยชน์ช่วยเพิ่มรายได้ชาวนาเพิ่มประสิทธิภาพการผลิต
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์แสดงความพอใจต่อการพัฒนาศักยภาพของชาวนาไทยและการส่งออกข้าวภายใต้ยุทธศาสตร์ข้าวไทย ปี 2563-2567 และยุทธศาสตร์ “ตลาดนําการผลิต” ตั้งเป้า “ไทยเป็นผู้นําในด้านการผลิต การตลาดข้าวและผลิตภัณฑ์ข้าวคุณภาพของโลกเป็นการส่งออกเพิ่มขึ้นทั้งปริมาณและราคาโดย 3 ไตรมาสแรกของปีนี้ (ม.ค.-ก.ย.2565) ประเทศไทยส่งออกข้าวไปต่างประเทศได้ทั้งสิ้น 5.41 ล้านตัน เพิ่มขึ้น 39.1% เมื่อเทียบกับช่วงเดียวกันของปีก่อน โดยมีมูลค่าส่งออก 2,796.2 ล้านดอลลาร์สหรัฐ เพิ่มขึ้น 23.6% เมื่อเทียบกับช่วงเดียวกันของปีก่อนสามารถสร้างรายได้เข้าประเทศได้ถึง 95,233 ล้านบาท
สําหรับราคาส่งออกข้าวไทยเฉลี่ยในเดือน ก.ย.2565 อยู่ที่ตันละ 510.8 ดอลลาร์สหรัฐเพิ่มขึ้นจากเดือนก่อน ที่ราคาตันละ 500.5 ดอลลาร์สหรัฐซึ่งทางสมาคมผู้ส่งออกข้าวไทยคาดว่าปีนี้ไทยจะส่งออกข้าวได้ 7-8 ล้านตันทําให้ประเทศไทยกลับมาผงาดขึ้นเป็นประเทศผู้ส่งออกข้าวอันดับ2 ของโลกในปีนี้อย่างแน่นอนยิ่งกว่านั้นประเทศไทยยังได้รับเกียรติให้เป็นสถานที่จัดงานประชุม ข้าวโลก (World Rice Conference) ครั้งที่ 14 (14th World Rice Conference) ระหว่างวันที่ 15-17 พฤศจิกายน 2565ณ จังหวัดภูเก็ต โดย The Rice Trader วารสารชื่อดังของสหรัฐอเมริกา และจะมีการประกวดข้าวที่ดีที่สุดในโลกคือรางวัล The World’s Best Rice Awardด้วยโดยก่อนหน้านี้ข้าวไทยได้รับรางวัลข้าวที่ดีที่สุดในโลก 2 ปี ซ้อนซึ่งสะท้อนถึงผลจากการทํางานอย่างทุ่มเทของรัฐบาลโดยเฉพาะกระทรวงเกษตรฯ และกระทรวงพาณิชย์ตามยุทธศาสตร์ข้าวไทยและยุทธศาสตร์ตลาดนําการผลิตภายใต้ความร่วมมือกับภาคเอกชนภาคเกษตรกรและทุกภาคส่วนที่บูรณาการทํางานเชิงรุกอย่างเป็นระบบตั้งแต่ต้นนําถึงปลายน้ําและปลายปีนี้
นอกจากนี้ กระทรวงเกษตรและสหกรณ์และกระทรวงพาณิชย์โดยการสนับสนุนของรัฐบาลยังเดินหน้านโยบายประกันรายได้ข้าวปีที่ 4 ซึ่งเป็นนโยบายที่เป็นประโยชน์ต่อเกษตรกรผู้ปลูกข้าวช่วยเพิ่มรายได้ชาวนาให้สามารถเพิ่มประสิทธิภาพการผลิตและผลผลิตต่อไร่ได้มากขึ้นรวมทั้งเร่งการพัฒนาพันธุ์ข้าวเน้นส่งเสริมเกษตรนาแปลงใหญ่ใช้เทคโนโลยีและเครื่องจักรกลลดต้นทุนเพิ่มประสิทธิภาพการผลิตตลอดจนการแปรรูปข้าวสู่เกษตรมูลค่าสูง
“ขอบคุณชาวนาไทยทุกคนทุกครัวเรือนและทุกภาคีภาคส่วนที่ร่วมกันทํางานอย่างหนักจนขีดความสามารถในการแข่งขันของข้าวไทยเพิ่มขึ้น ยังมีปัญหาที่ค้างคาสะสมมานานโดยเฉพาะปัญหาหนี้สินรวมทั้งความท้าทายใหม่ๆโอกาสใหม่ๆที่เรายังต้องเผชิญในวันข้างหน้าโดยมีเป้าหมายที่จะต้องเพิ่มรายได้ให้ชาวนาแก้ไขปัญหาหนี้สินความยากจนและเพิ่มศักยภาพข้าวไทยอย่างต่อเนื่องต่อไป”
รัฐบาลไทย-ข่าวทำเนียบรัฐบาล-รมว.เฮ้ง ส่ง ‘ที่ปรึกษา’ เปิดสัมมนาเครือข่ายแนะแนวอาชีพ สร้างกำลังคนสู่ตลาดแรงงานคุณภาพ
วันอังคารที่ 22 พฤศจิกายน 2565
รมว.เฮ้ง ส่ง ‘ที่ปรึกษา’ เปิดสัมมนาเครือข่ายแนะแนวอาชีพ สร้างกําลังคนสู่ตลาดแรงงานคุณภาพ
รมว.เฮ้ง ส่ง ‘ที่ปรึกษา’ เปิดสัมมนาเครือข่ายแนะแนวอาชีพ สร้างกําลังคนสู่ตลาดแรงงานคุณภาพ
วันที่22พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีกล่าวเปิดการสัมมนาเชิงปฏิบัติการการสร้างเครือข่ายการแนะแนวอาชีพและประชุมชี้แจงโครงการเพิ่มทักษะอาชีพแก่นักเรียนที่ไม่ได้เรียนต่อหลังจบการศึกษาภาคบังคับจังหวัดสมุทรสงครามประจําปีพ.ศ.2566โดยมีผู้บริหารสถานศึกษาหัวหน้าส่วนราชการหน่วยงานในสังกัดกระทรวงแรงงานจังหวัดสมุทรสงครามและผู้เข้าร่วมสัมมนาให้การต้อนรับณโรงแรมโคโค่วิวต.แม่กลองอ.เมืองจ.สมุทรสงคราม
นางธิวัลรัตน์กล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกํากับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานที่ได้ตระหนักและให้ความสําคัญกับการพัฒนาและเสริมสร้างศักยภาพทรัพยากรมนุษย์ในทุกมิติทุกช่วงวัยให้เป็นคนดีคนเก่งกระทรวงแรงงานจึงได้เล็งเห็นถึงความสําคัญของการจัดสัมมนาเครือข่ายการแนะแนวอาชีพที่จัดขึ้นในวันนี้เพื่อให้เครือข่ายแนะแนวอาชีพได้นําความรู้ที่ได้รับไปใช้ประโยชน์เพื่อการแนะแนวหรือให้คําปรึกษาแก่นักเรียนนักศึกษาในการเลือกเรียนเลือกประกอบอาชีพอย่างเหมาะสมสอดคล้องกับความต้องการของตลาดแรงงานในอนาคตอันจะช่วยลดปัญหาการผลิตกําลังแรงงานไม่ตรงกับความต้องการ
นางธิวัลรัตน์กล่าวต่อว่าการสัมมนาดังกล่าวจะเป็นประโยชน์อย่างยิ่งในการพัฒนาคนที่อยู่ในวัยกําลังแรงงานให้สามารถเข้าสู่ตลาดแรงงานได้อย่างมีคุณภาพตลอดจนเป็นการสร้างความร่วมมือในการดําเนินงานด้านการแนะแนวอาชีพระหว่างกระทรวงแรงงานกับหน่วยงานด้านการศึกษาโดยเฉพาะครูแนะแนวซึ่งเป็นบุคลากรที่มีบทบาทสําคัญในการวางรากฐานให้นักเรียนนักศึกษาประสบความสําเร็จในด้านการศึกษาต่อและเลือกประกอบอาชีพได้ตรงกับความรู้ความสามารถของตนเองและสอดคล้องกับตลาดแรงงานซึ่งเป็นการขับเคลื่อนเศรษฐกิจของประเทศด้วยนวัตกรรมและกําลังแรงงานจะต้องได้รับการพัฒนาให้มีความรู้ความเชี่ยวชาญและมีทักษะสูงจําเป็นต้องอาศัยความรู้ด้านวิทยาศาสตร์และเทคโนโลยีภาษาอังกฤษและคอมพิวเตอร์รวมทั้งความคิดสร้างสรรค์ซึ่งจะเป็นกําลังแรงงานที่มีคุณภาพในอนาคตต่อไป
+++++++++++++++++++
กองเผยแพร่และประชาสัมพันธ์
22พฤศจิกายน2565
รัฐบาลไทย-ข่าวทำเนียบรัฐบาล-กรมศุลกากรตรวจยึดโคคาอีน น้ำหนัก 2.31 กิโลกรัม ซุกซ่อนมากับสินค้าทางพัสดุไปรษณีย์ มูลค่ากว่า 11 ล้านบาท
วันอังคารที่ 22 พฤศจิกายน 2565
กรมศุลกากรตรวจยึดโคคาอีน น้ําหนัก 2.31 กิโลกรัม ซุกซ่อนมากับสินค้าทางพัสดุไปรษณีย์ มูลค่ากว่า 11 ล้านบาท
วันนี้ (22 พ.ย.2565) เวลา 14.30 น. กรมศุลกากรแถลงข่าวการตรวจยึดโคคาอีน น้ําหนัก 2.31 กิโลกรัม ซุกซ่อนมากับสินค้าทางพัสดุไปรษณีย์ระหว่างประเทศ ต้นทางจากประเทศโปรตุเกส มูลค่ากว่า 11 ล้านบาท ณ ศูนย์ไปรษณีย์กรุงเทพฯ หัวลําโพง แขวงรองเมือง เขตปทุมวัน กทม.
นายพันธ์ทอง ลอยกุลนันท์ รองอธิบดีกรมศุลกากร รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเดินหน้าปราบปรามยาเสพติดทั้งการผลิต การนําเข้า การนําผ่าน และการลักลอบจําหน่าย โดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวด ด้านกระทรวงการคลังโดยนายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง จึงสั่งการให้หน่วยงานในสังกัดกระทรวงการคลัง เพิ่มความเข้มงวดและเดินหน้าปราบปรามการลักลอบนํายาเสพติดเข้ามาในราชอาณาจักรทุกเส้นทาง กรมศุลกากรจึงเพิ่มการเฝ้าระวังการลักลอบนํายาเสพติดเข้ามาในราชอาณาจักร ทั้งทางบก ทางเรือและทางอากาศ โดยเฉพาะทางพัสดุไปรษณีย์ที่ต้องใช้ประสบการณ์และความระมัดระวังในการเปิดตรวจพัสดุต่าง ๆ เป็นอย่างมาก
เมื่อวันที่ 22 พฤศจิกายน 2565 เวลาประมาณ 9.00 น เจ้าหน้าที่ศุลกากรพบพัสดุไปรษณีย์ระหว่างประเทศ ประเภทพัสดุไปรษณีย์ทางอากาศ ต้นทางจากประเทศโปรตุเกส จํานวน 1 หีบห่อ มีลักษณะที่น่าสงสัย จึงร่วมกับ เจ้าหน้าที่ จากสํานักงานคณะกรรมการป้องกันและปราบปรามยาเสพติด (ป.ป.ส.) เจ้าหน้าที่ตํารวจ และเจ้าหน้าที่ศูนย์รักษาความปลอดภัย กองบัญชาการกองทัพไทย (ศรภ.) เปิดตรวจพัสดุดังกล่าวร่วมกับพนักงาน บริษัท ไปรษณีย์ไทย จํากัด ภายในพบกล่องเครื่องเล่น Play Station VR ซึ่งมีน้ําหนักมากกว่าปกติ ใต้กล่องพบว่ามีการซุกซ่อนถุงสีดํา ภายในพบห่อด้วยกระดาษคาร์บอนสีน้ําเงิน หลังจากแกะกระดาษคาร์บอนสีน้ําเงินพบถุงพลาสติกใสบรรจุผงสีขาว เจ้าหน้าที่จึงนําผงสีขาวดังกล่าวไปทดสอบด้วยน้ํายา COBALT THIOCYANATE REAGENT พบว่าทําปฏิกิริยากับน้ํายาทดสอบพบเป็นยาเสพติดให้โทษประเภท 2 โคคาอีน ขาว น้ําหนักรวมสิ่งห่อหุ้มประมาณ 2.31 กิโลกรัม มูลค่าประมาณ 11 ล้านบาท
กรณีนี้เป็นการนําของต้องห้ามเข้ามาในราชอาณาจักร อันเป็นความผิดตามมาตรา 244 และมาตรา 252 ประกอบมาตรา 60 และมาตรา 61 แห่งพระราชบัญญัติศุลกากร พ.ศ. 2560 และเป็นความผิดตามพระราชบัญญัติยาเสพติดให้โทษ พ.ศ. 2564 ในข้อหา “นํายาเสพติดให้โทษประเภท 2 โคคาอีน เข้ามาในราชอาณาจักรโดยไม่ได้รับอนุญาต” เจ้าหน้าที่ฯ จึงได้ร่วมกันตรวจยึดพัสดุดังกล่าวเพื่อส่งพนักงานสอบสวนดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ขยายเวลาลดภาษีสรรพสามิตน้ำมันดีเซลลง ลิตรละ 5 บาทต่อไปอีก 2 เดือน
วันอังคารที่ 22 พฤศจิกายน 2565
ขยายเวลาลดภาษีสรรพสามิตน้ํามันดีเซลลง ลิตรละ 5 บาทต่อไปอีก 2 เดือน
วันจันทร์ที่ 21 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาความเดือดร้อนแก่ประชาชนอย่างต่อเนื่อง โดยเห็นชอบขยายระยะเวลามาตรการ
ปรับลดอัตราภาษีสรรพสามิตน้ํามันดีเซลลง ลิตรละ 5 บาท ต่อไปอีก 2 เดือน คือตั้งแต่วันที่ 21 พ.ย.2565 –
20 ม.ค.2566 เนื่องจากสถานการณ์ราคาน้ํามันดิบในตลาดโลกยังคงผันผวน
และมีแนวโน้มปรับตัวสูงขึ้นในช่วงฤดูหนาวอาจส่งผลกระทบต่อต้นทุนการนําเข้าน้ํามันและราคาขายปลีกน้ํามันดีเซลในประเทศไทย
จึงเห็นว่ามีความจําเป็นอย่างยิ่งในการขยายมาตรการทางภาษีต่อไปอีกระยะหนึ่ง
เพื่อรักษาระดับราคาขายปลีกน้ํามันดีเซลภายในประเทศไม่ให้ปรับตัวสูงขึ้นจนกระทบต่อค่าครองชีพของประช
าชน รวมถึงเศรษฐกิจในภาพรวมเนื่องจากน้ํามันดีเซลเป็นต้นทุนของภาคการผลิตและการขนส่งของทุกอุตสาหกรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นำเขตเศรษฐกิจเอเปค ณ ศูนย์การประชุมแห่งชาติสิริกิติ์
วันจันทร์ที่ 21 พฤศจิกายน 2565
รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นําเขตเศรษฐกิจเอเปค ณ ศูนย์การประชุมแห่งชาติสิริกิติ์
รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นําเขตเศรษฐกิจเอเปค ณ ศูนย์การประชุมแห่งชาติสิริกิติ์
รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นําเขตเศรษฐกิจเอเปค ณ ศูนย์การประชุมแห่งชาติสิริกิติ์
เมื่อเร็วๆ นี้ หลังแถลงข่าวการจัดการเเสดงทางวัฒนธรรม เเละของที่ระลึกสําหรับการจัดงานเลี้ยงรับรองการประชุมผู้นําเขตเศรษฐกิจเอเปค พ.ศ. 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมนิทรรศการของภาคเอกชน ที่จัดขึ้นในช่วงสัปดาห์การประชุมผู้นําเขตเศรษฐกิจเอเปค โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหารกระทรวงวัฒนธรรม และสื่อมวลชน จํานวนมาก เข้าร่วม ณ ชั้น LG ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-สธ.จัดเวทีแลกเปลี่ยนประสบการณ์ “ไทย” ขับเคลื่อนงานหลักประกัน-สร้างเสริมสุขภาพ ร่วมกับ 8 ประเทศ
วันอังคารที่ 22 พฤศจิกายน 2565
สธ.จัดเวทีแลกเปลี่ยนประสบการณ์ “ไทย” ขับเคลื่อนงานหลักประกัน-สร้างเสริมสุขภาพ ร่วมกับ 8 ประเทศ
กระทรวงสาธารณสุข จับมือ สปสช. สสส. สช. และแผนงาน CCS-EnLIGHT จัดประชุมเชิงปฏิบัติการแลกเปลี่ยนงานหลักประกันสุขภาพ สร้างเสริมสุขภาพ ระบบสุขภาพ และขับเคลื่อนนโยบายสุขภาพดีของประชาชน ผ่านประสบการณ์และบทบาทนําของไทยให้แก่ 8 ประเทศในเอเชีย
กระทรวงสาธารณสุข จับมือ สปสช. สสส. สช. และแผนงาน CCS-EnLIGHT จัดประชุมเชิงปฏิบัติการแลกเปลี่ยนงานหลักประกันสุขภาพ สร้างเสริมสุขภาพ ระบบสุขภาพ และขับเคลื่อนนโยบายสุขภาพดีของประชาชน ผ่านประสบการณ์และบทบาทนําของไทยให้แก่ 8 ประเทศในเอเชีย หวังสร้างเครือข่ายการทํางานร่วมกัน
วันนี้ (22 พฤศจิกายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11) และโฆษกกระทรวงสาธารณสุข กล่าวว่า ได้รับมอบหมายจาก นพ.โอภาส การย์กวินพงศ์ ปลัดกระทรวงสาธารณสุข ให้เป็นประธานพิธีเปิดการประชุมเชิงปฏิบัติการ “Health and Well-Being in All Policies: Thailand Experience” ซึ่งจัดขึ้นระหว่างวันที่ 21-25 พฤศจิกายน 2565 ที่โรงแรมบลิสตัน สุวรรณ พาร์ควิว โดยความร่วมมือของ สํานักงานพัฒนานโยบายสุขภาพระหว่างประเทศ กระทรวงสาธารณสุข สํานักงานหลักประกันสุขภาพแห่งชาติ (สปสช.) สํานักงานกองทุนสนับสนุนการสร้างเสริมสุขภาพ (สสส.) และสํานักงานคณะกรรมการสุขภาพแห่งชาติ (สช.) โดยแผนงาน Enhancing Leadership in Global Health Thailand ภายใต้ความร่วมมือระหว่างรัฐบาลไทยกับองค์การอนามัยโลก (CCS-EnLIGHT) เพื่อแลกเปลี่ยนประสบการณ์เรื่องหลักประกันสุขภาพถ้วนหน้าระบบสุขภาพ การสร้างเสริมสุขภาพ และการขับเคลื่อนนโยบายทางด้านสุขภาพ ผ่านการสร้างความร่วมมือของทุกภาคส่วนที่เกี่ยวข้องเพื่อพัฒนานโยบายที่เอื้อต่อการมีสุขภาพดีของประชาชน รวมถึงสร้างเครือข่ายของผู้เข้าร่วมอบรมในการสร้างความร่วมมือต่อไปในอนาคต
“การประชุมเชิงปฏิบัติการนี้เป็นการเน้นย้ําบทบาทนําของประเทศไทย ในการผลักดันเรื่องหลักประกันสุขภาพถ้วนหน้าในเวทีระดับนานาชาติ ผ่านการนําเสนอประสบการณ์ของประเทศไทยในเรื่องระบบสุขภาพที่เข้มแข็งและการสร้างการมีส่วนร่วมของทุกภาคส่วน เพื่อร่วมพัฒนานโยบายที่เกี่ยวข้องกับด้านสุขภาพ นอกจากนี้ ยังเป็นการสร้างเครือข่ายการทํางานด้านหลักประกันสุขภาพถ้วนหน้าในเวทีสมัชชาอนามัยโลกและการประชุมระดับสูงว่าด้วยหลักประกันสุขภาพถ้วนหน้า ในช่วงของการประชุมสมัชชาสหประชาชาติสมัยสามัญ ครั้งที่ 78 ในปี 2566 ต่อไป” นพ.รุ่งเรืองกล่าว
สําหรับผู้เข้าร่วมประชุมเป็นบุคลากรทางการแพทย์และระบบสุขภาพ รวมถึงอาจารย์มหาวิทยาลัย เป็นต้น รวมทั้งหมด 22 คน จาก 9 ประเทศ ได้แก่ บังคลาเทศ ภูฏาน อินโดนีเซีย มาเลเซีย เมียนมา ฟิลิปปินส์ ศรีลังกา ไทย และติมอร์-เลสเต
********************************* 22 พฤศจิกายน 2565
รัฐบาลไทย-ข่าวทำเนียบรัฐบาล-ประกันรายได้เกษตรกรผู้ปลูกข้าว พร้อมมาตรการคู่ขนาน ปีการผลิต 65/66
วันอังคารที่ 22 พฤศจิกายน 2565
ประกันรายได้เกษตรกรผู้ปลูกข้าว พร้อมมาตรการคู่ขนาน ปีการผลิต 65/66
วันอังคารที่ 22 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลดูแลเกษตรกรผู้ปลูกข้าว โดยเห็นชอบ 3 โครงการพร้อมอนุมัติกรอบวงเงินรวมกว่า 81,000
ล้านบาท ประกอบด้วย 1.โครงการประกันรายได้เกษตรกรผู้ปลูกข้าว ปีการผลิต 2565/66
เป็นการจ่ายส่วนต่างระหว่างราคาตลาดกับราคาประกันรายได้ให้แก่เกษตรกร
2.มาตรการรักษาเสถียรภาพราคาข้าวไม่ให้ตกต่ํา ได้แก่ สินเชื่อชะลอการขายข้าวเปลือกนาปี
สินเชื่อเพื่อรวบรวมข้าวและสร้างมูลค่าเพิ่มและโครงการชดเชยดอกเบี้ยให้ผู้ประกอบการในการเก็บสต็อกข้าวไว้อย่างน้อย 60 – 180 วัน และ
3.โครงการสนับสนุนค่าบริหารจัดการและพัฒนาคุณภาพผลผลิต ซึ่งจะจ่ายโดยตรงให้แก่เกษตรกรผู้ปลูกข้าว
ไร่ละ 1,000 บาท ครัวเรือนละไม่เกิน 20 ไร่ทั้งหมดนี้เพื่อให้เกษตรกรผู้ปลูกข้าวมีรายได้ที่เหมาะสมกับต้นทุนการผลิต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีรับทราบสถานการณ์คาร์บอมบ์แฟลตตำรวจ จ.นราธิวาส สั่งการผู้บัญชาการตำรวจแห่งชาติติดตามสถานการณ์อย่างใกล้ชิด ย้ำให้เร่งดำเนินการสืบสวนหาสาเหตุ
วันอังคารที่ 22 พฤศจิกายน 2565
โฆษกรัฐบาลเผย นายกรัฐมนตรีรับทราบสถานการณ์คาร์บอมบ์แฟลตตํารวจ จ.นราธิวาส สั่งการผู้บัญชาการตํารวจแห่งชาติติดตามสถานการณ์อย่างใกล้ชิด ย้ําให้เร่งดําเนินการสืบสวนหาสาเหตุ
โฆษกรัฐบาลเผย นายกรัฐมนตรีรับทราบสถานการณ์คาร์บอมบ์แฟลตตํารวจ จ.นราธิวาส สั่งการผู้บัญชาการตํารวจแห่งชาติติดตามสถานการณ์อย่างใกล้ชิด ย้ําให้เร่งดําเนินการสืบสวนหาสาเหตุ เพิ่มมาตรการความปลอดภัย
วันที่ 22 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเหตุการณ์คาร์บอมบ์ภายในแฟลตตํารวจ ตรงข้ามโรงเรียนนราสิกขาลัย เขตเทศบาลเมืองนราธิวาส อําเภอเมือง จังหวัดนราธิวาส สั่งการผู้บัญชาการตํารวจแห่งชาติลงพื้นที่ติดตามสถานการณ์อย่างใกล้ชิด ย้ําให้เร่งดําเนินการสืบสวนหาสาเหตุ และดําเนินการตามกฎหมายกับผู้ก่อเหตุโดยเร็ว
นายกรัฐมนตรี แสดงความห่วงใยต่อประชาชนที่ได้รับบาดเจ็บ พร้อมแสดงความเสียใจต่อครอบครัวผู้เสียชีวิต กําชับให้ส่วนราชการในพื้นที่ดูแลช่วยเหลืออย่างเต็มที่ สําหรับพื้นที่เกิดเหตุให้เจ้าหน้าที่ชุดเก็บกู้วัตถุระเบิดตรวจสอบให้ละเอียด หวั่นเกิดอันตรายตามมา พร้อมกันพื้นที่ไม่ให้บุคคลที่เกี่ยวข้องเข้าไปในบริเวณที่เกิดเหตุ
“นายอนุชา กล่าวว่า นายกรัฐมนตรีเน้นย้ําเรื่องความปลอดภัยของพี่น้องประชาชนเป็นสําคัญ ไม่ว่าที่ไหน ๆ ของประเทศไทย ประชาชนต้องปลอดภัย และขอให้ฝ่ายความมั่นคงเพิ่มมาตรการรักษาความปลอดภัยให้มากขึ้น”
รัฐบาลไทย-ข่าวทำเนียบรัฐบาล-จังหวัดระนองจัดพิธีรับมอบผีเสื้อประดิษฐ์จากผ้าอัตลักษณ์ 500 ตัว เพื่อนำไปประดับ ตกแต่ง และร่วมจัดกิจกรรมสอยดาวผีเสื้อประดิษฐ์จากผ้าไทย ของร้านกาชาดกระทรวงมหาดไทยและสมาคมแม่บ้าน มท.
วันอังคารที่ 22 พฤศจิกายน 2565
จังหวัดระนองจัดพิธีรับมอบผีเสื้อประดิษฐ์จากผ้าอัตลักษณ์ 500 ตัว เพื่อนําไปประดับ ตกแต่ง และร่วมจัดกิจกรรมสอยดาวผีเสื้อประดิษฐ์จากผ้าไทย ของร้านกาชาดกระทรวงมหาดไทยและสมาคมแม่บ้าน มท.
จังหวัดระนองจัดพิธีรับมอบผีเสื้อประดิษฐ์จากผ้าอัตลักษณ์ 500 ตัว เพื่อนําไปประดับ ตกแต่ง และร่วมจัดกิจกรรมสอยดาวผีเสื้อประดิษฐ์จากผ้าไทย ของร้านกาชาดกระทรวงมหาดไทยและสมาคมแม่บ้านมหาดไทย ในงานกาชาดประจําปี 2565
วันนี้ (22 พ.ย. 65) นายปิยพงศ์ ชูวงศ์ รองผู้ว่าราชการจังหวัดระนอง รักษาราชการแทนผู้ว่าราชการจังหวัดระนอง เปิดเผยว่า สภากาชาดไทยได้กําหนดจัดงานกาชาด ประจําปี 2565 ระหว่างวันที่ 8 – 19 ธันวาคม 2565 ณ สวนลุมพินี กรุงเทพมหานคร ภายใต้ชื่องาน “9 ทศวรรษบารมี สดุดีสภานายิกาสภากาชาดไทย” ซึ่งได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อํานวยการสภากาชาดไทย จะเสด็จพระราชดําเนินเป็นองค์ประธานเปิดงานกาชาด ประจําปี 2565 ในวันพฤหัสบดีที่ 8 ธันวาคม 2565 โดยในการจัดงานฯ ดังกล่าว กระทรวงมหาดไทยได้ร่วมกับสมาคมแม่บ้านมหาดไทย ออกร้านกาชาด ภายใต้แนวคิด “น้ําพระทัยใต้ร่มพระบารมี” ซึ่งภายในร้านกาชาดมหาดไทย ได้กําหนดจัดกิจกรรมสอยดาวผีเสื้อประดิษฐ์จากผ้าไทย โดยใช้ผ้าอัตลักษณ์ของแต่ละจังหวัดมาร่วมประดับในงาน และเมื่อพี่น้องประชาชนร่วมกิจกรรมสอยดาวเพื่อลุ้นรางวัล จะสามารถนําผีเสื้อประดิษฐ์กลับไปเป็นของที่ระลึกงานกาชาดได้อีกด้วย
นายปิยพงศ์ ชูวงศ์ กล่าวว่า จังหวัดระนอง มีความภาคภูมิใจที่ได้ร่วมประดิษฐ์ผีเสื้อจากผ้าอัตลักษณ์ของจังหวัดระนอง เพื่อเป็นส่วนหนึ่งในการนําไปออกร้านกาชาดกระทรวงมหาดไทยและสมาคมแม่บ้านมหาดไทย ในงานกาชาด ประจําปี 2565 โดยเมื่อวานนี้ (21 พ.ย. 65) ได้จัดพิธีรับมอบผีเสื้อประดิษฐ์จากผ้าอัตลักษณ์ของจังหวัดระนอง เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ภายใต้แนวคิด “ผีเสื้อขุนเขาแห่งความภักดี” นําโดย นางณัษฐพร ชูวงศ์ รองประธานแม่บ้านมหาดไทยจังหวัดระนอง นายชัยวุฒิ ครุฑมาศ พัฒนาการจังหวัดระนอง พร้อมด้วยหัวหน้าส่วนราชการ ข้าราชการ เหล่ากาชาดจังหวัดระนอง และชมรมแม่บ้านมหาดไทยระนอง
ด้าน นายชัยวุฒิ ครุฑมาศ พัฒนาการจังหวัดระนอง กล่าวว่า กรมการพัฒนาชุมชนได้มอบหมายให้สํานักงานพัฒนาชุมชนจังหวัดสนับสนุนการร่วมประดิษฐ์ผีเสื้อที่ทําจากผ้าอัตลักษณ์ของจังหวัด โดยได้เชิญชวนชมรมแม่บ้านมหาดไทยจังหวัดระนอง เหล่ากาชาดจังหวัดระนอง ผู้นํา กลุ่ม/องค์กร เครือข่ายองค์กร และคณะกรรมการพัฒนาสตรีอําเภอกระบุรี ร่วมกันประดิษฐ์ผีเสื้อจากผ้าอัตลักษณ์ของจังหวัดระนอง รวมทั้งสิ้น 500 ตัว เพื่อนําผีเสื้อไปร่วมกิจกรรมสอยดาวของร้านกาชาดกระทรวงมหาดไทยและสมาคมแม่บ้านมหาดไทยต่อไป
รัฐบาลไทย-ข่าวทำเนียบรัฐบาล-กรมทางหลวงชนบท เตรียมพร้อมรับมืออุทกภัย ในพื้นที่ภาคใต้ จัดเจ้าหน้าที่นำเครื่องมือเครื่องจักร
วันอังคารที่ 22 พฤศจิกายน 2565
กรมทางหลวงชนบท เตรียมพร้อมรับมืออุทกภัย ในพื้นที่ภาคใต้ จัดเจ้าหน้าที่นําเครื่องมือเครื่องจักร
เข้าทําความสะอาดทางระบายน้ําบริเวณถนนสาย สฎ.4009 อ.ดอนสัก จ.สุราษฎร์ธานี ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวถึงสถานการณ์อุทกภัยในพื้นที่ภาคใต้เวลานี้ เนื่องมาจากอิทธิพลของหย่อมความกดอากาศต่ําที่ปกคลุมบริเวณทะเลจีนใต้มีแนวโน้มทวีกําลังแรงขึ้นและเคลื่อนที่ผ่านปลายแหลมญวณเข้าสู่อ่าวไทย ช่วงวันที่ 21 - 22 พฤศจิกายน ส่งผลให้ภาคใต้มีฝนเพิ่มขึ้นและมีฝนตกหนักถึงหนักมาก โดยเฉพาะบริเวณจังหวัดเพชรบุรี ประจวบคีรีขันธ์ ชุมพร ระนอง สุราษฎร์ธานี และนครศรีธรรมราช ทช. ได้ปฏิบัติตามมาตรการรับมืออุทกภัยของนายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้สํานักงานทางหลวงชนบท และแขวงทางหลวงชนบทในพื้นที่ดังกล่าว ดําเนินการเตรียมความพร้อมรับมืออุทกภัย จัดกําลังเจ้าหน้าที่ลาดตระเวนถนนในโครงข่ายทางหลวงชนบท พร้อมอํานวยความสะดวกปลอดภัยในการใช้เส้นทางให้กับประชาชน โดยขณะนี้สํานักงานทางหลวงชนบทที่ 11 (สุราษฎร์ธานี) แขวงทางหลวงชนบทสุราษฎร์ธานี ได้จัดกําลังเจ้าหน้าที่พร้อมด้วยเครื่องมือเครื่องจักรเข้าขุดลอกทําความสะอาดโครงสร้างทางระบายน้ํา บริเวณถนนทางหลวงชนบทสาย สฎ.4009 แยก ทล. 4177 - บ้านดินแดง อําเภอดอนสัก จังหวัดสุราษฎร์ธานี โดยทําการกําจัดเศษดินโคลน และวัชพืชที่ขวางทางระบายน้ํา เปิดทางน้ําให้ไหลผ่านได้อย่างสะดวก เพื่อป้องกันน้ําท่วมขังผิวการจราจรให้ผู้ใช้รถใช้ถนนสัญจรได้อย่างสะดวกปลอดภัยหากเกิดฝนตกหนัก
ทช. ได้เฝ้าระวังและติดตามสถานการณ์อุทกภัยในเขตพื้นที่ความรับผิดชอบของสํานักงานทางหลวงชนบทที่ 11 (สุราษฎร์ธานี) อย่างต่อเนื่อง ได้กําชับให้แขวงทางหลวงชนบทในสังกัด ประกอบด้วย แขวงทางหลวงชนบทชุมพร แขวงทางหลวงชนบทนครศรีธรรมราช แขวงทางหลวงชนบทระนอง และแขวงทางหลวงชนบทสุราษฎร์ธานี จัดเจ้าหน้าที่พร้อมเครื่องจักร อุปกรณ์ เข้าประจําบริเวณสายทางที่มีความเสี่ยงจะเกิดอุทกภัย เพื่ออํานวยความสะดวกให้กับประชาชน ทั้งนี้ หากต้องการแจ้งเหตุหรือสอบถามเส้นทาง สามารถติดต่อได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-จัดแสดงนิทรรศการผ้าไทย ดอนกอยโมเดล สู่เวทีเอเปค 2022
วันอังคารที่ 22 พฤศจิกายน 2565
จัดแสดงนิทรรศการผ้าไทย ดอนกอยโมเดล สู่เวทีเอเปค 2022
วันศุกร์ที่ 18 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
หนึ่งในอัตลักษณ์ภูมิปัญญาไทยที่รัฐบาลจัดไว้ต้อนรับผู้นําจาก 20 เขตเศรษฐกิจเอเปค คือ
นิทรรศการผ้าไทย “ดอนกอยโมเดล” ซึ่งเป็นการพัฒนาเศรษฐกิจฐานรากด้วยภูมิปัญญาท้องถิ่น
โดยได้รับพระมหากรุณาจากสมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา
พระราชทานองค์ความรู้และคําแนะนําให้ชาวบ้านพัฒนาเฉดสี ลวดลาย และ packaging
ผ้าไทยให้หลากหลายและทันสมัย ส่งผลให้มีรายได้เพิ่มจาก 700 บาท เป็น 7,000 – 10,000 บาท/คน/เดือน
เกิดกําลังใจในการสืบสานภูมิปัญญาและพัฒนาผลิตภัณฑ์อย่างสร้างสรรค์ต่อไป ทั้งนี้
ภายในบูธจะจัดแสดงกิจกรรมสาธิต เช่น การย้อมสี กวักหมี่ มัดหมี่ เข็นฝ้าย ทอผ้า
และจําหน่ายผลิตภัณฑ์ผ้าย้อมคราม เพื่อเผยแพร่ความภาคภูมิใจของคนไทยสู่สายตาคนทั่วโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี